Баяндама «Тәрбиеші – ұлы тәрбиенің тірегі»

Тәрбиеші болу үшін,

тәрбиеленген болуың керек.

С. А. Макаренко

Тәрбиеші-адамшылық ар-ожданы жоғары, намысшыл, қайталанбайтын жеке тұлға. Тәрбиеші мамандығы – біліктілікті, икемділікті, шеберлікті, ерекше шәкірт жандылықты, мейірімділікті қажет ететін мамандық. «Адамға ең бірінші білім емес, тәрбие берілуі керек, тәрбиесіз берілген білім- адамзаттың қас жауы, тәрбиесіз берілген білім адамзатқа апат әкеледі»- деген екен ғұлама ғалым Әбу Насыр Әл- Фараби. Тәрбиеші ол- жүрегі жақсылық пен жаңалыққа толы адам. Бойындағы білім мен білікті, тәрбиені баланың жүрегіне жеткізу үлкен қасиет. «Ел есінде бір жыл қалғың келсе- ас бер, он жыл қалғың келсе- ағаш отырғыз, ал мәңгі қалғың келсе- бала тәрбиеле» дейді дана халқымыз. Баланың ой- өрісін дамытуға, олардың қиялына қанат бітіріп, тіл байлықтарының молаюына тәрбиешілердің еңбегі оразан зор.

Халықта «Ағаш түзу өсу үшін оған көшет кезінде көмектесуге болады, ал үлкен ағаш болғанда оны түзете алмайсың» деп бекерге айтылмаған. Отбасының да, балабақшаның да, мектептің де мақсат- мүддесі біреу ол-заман талабына сай ұрпақ тәрбиелеу. Бала тәрбиесімен айланысатын әрбір тәрбиешінінің алға қойған мақсаты- міндеті мен педагогикалық ұстанымы болуы керек деп ойлаймын. Менің өмірдегі ұстанымым- таңдаған мамандығыма үлкен жауапкершілікпен қарау. Тәрбиеші мамандығы жай ғана мамандық емес. Ол адам бағдарын жасаушы және келешек ұрпақтың сәулетшісі.

«Баланы ең әуелі мейірім- шапғатқа, одан кейін ақыл- парасатқа, ақырында нағыз пайдалы ғылымға, еңбекке баулу» деген ұлы Абай. Олай болса тәрбиешілер болашақ жас ұрпаққа мейірім шапағатпен, тура бағыт бағдар беру біздің ең басты міндетіміз болып табылады.